Държавен вестник, бр. 103, 2005 г., стр. 52

С Т Р .  52
Д Ъ Р Ж А В Е Н   В Е С Т Н И К
Б Р О Й  103
(2) Застрахованият има правото по ал. 1 и в
случай на конфликт на интереси в отношения-
та със застрахователя.
(3) Лицата, упълномощени от застрахования
в съответствие с ал. 1 или 2, не могат да получа-
ват указания във връзка с дейността си от за-
страхователя.
Извънсъдебно решаване на спорове
Чл. 220. Застрахованото лице има право да
се отнесе до обективен и безпристрастен орган
за извънсъдебно решаване на спорове във все-
ки случай на разногласие със застрахователя
във връзка с договора за застраховка на правни
разноски. Правото на иск пред съда не може да
се ограничава.
Уведомяване на застрахованото лице
Чл. 221. Застрахователят, съответно лице-
то за уреждане на претенции по чл. 92, т. 2 е
длъжно да уведоми застрахования за правата
му по чл. 219 и 220 във всеки случай на кон-
фликт на интереси или на разногласие със за-
страхования.
Раздел III
Застраховка “Помощ при пътуване”
Същност
Чл. 222. (1) С договора за застраховка “По-
мощ при пътуване” застрахователят се задъл-
жава срещу заплащане на застрахователна пре-
мия да осигури непосредствена помощ на лице,
което вследствие на случайно събитие е попад-
нало в затруднение по време на пътуване. Съ-
битията и условията за предоставяне на помощта
се определят със застрахователния договор.
(2) Застрахователят предоставя помощта в
пари или в натура съобразно уговореното в до-
говора.
(3) Договорът за застраховка “Помощ при
пътуване” не покрива поправка, ремонт и га-
ранционно обслужване на имущество, както и
направените разходи за посредничество при
намиране и предоставяне на помощ.
Г л а в а  д в а д е с е т а
ЗАСТРАХОВАНЕ НА ГРАЖДАНСКА
ОТГОВОРНОСТ
Определение
Чл. 223. (1) С договора за застраховка “Граж-
данска отговорност” застрахователят се задъл-
жава да покрие в границите на определената в
договора застрахователна сума отговорността
на застрахования за причинените от него на
трети лица имуществени и неимуществени вре-
ди. С договора за застраховка “Гражданска от-
говорност” застрахователят може да се задъл-
жи да покрие в границите на определената в
договора застрахователна сума отговорността
на застрахования за неизпълнение на негово
договорно задължение.
(2) Застрахователят заплаща обезщетение,
включително за пропуснати ползи, които пред-
ставляват пряк и непосредствен резултат от
непозволено увреждане, и за лихви за забава,
когато застрахованият отговаря за тяхното пла-
щане пред увреденото лице. Застрахователят
отговаря за лихвите за забава, присъдени в те-
жест на застрахования, считано от датата на
съобщаването по чл. 224, ал. 1.
(3) За отговорност за пропуснати ползи в
резултат на неизпълнение на договорно задъл-
жение застрахователят може да осигури покри-
тие срещу заплащане на допълнителна премия,
освен ако е уговорено друго.
(4) Застрахователят заплаща до размера на
застрахователната сума и разноските по дела,
водени срещу застрахования за установяване на
гражданската му отговорност, когато е привле-
чен в процеса.
Съобщаване и привличане. Представителство
Чл. 224. (1) Застрахованият е длъжен в
7-дневен срок от узнаването да съобщава на
застрахователя обстоятелствата, които биха
могли да доведат до възникване на граждан-
ска отговорност. В същия срок застрахованият
е длъжен да уведоми застрахователя за предя-
вените срещу него искове или за плащанията,
които е извършил.
(2) При предявен иск от увредения застрахо-
ваният е длъжен да иска привличане на застра-
хователя в процеса, когато това е допустимо от
закона.
(3) Застрахователят или определено от него
лице може по упълномощаване от страна на
застрахования да го представлява в съдебни
производства или при извънсъдебно уреждане
на претенции във връзка с гражданската му
отговорност, когато това е в интерес и на заст-
рахователя. Разноските във връзка с упълномо-
щаването и представителството са за сметка на
застрахователя до размера на застрахователна-
та сума. Обстоятелствата, установени в актове-
те на съда, постановени при участието на лица
по изречение първо, обвързват застрахователя.
Прилагане на правилата за имущественото
застраховане
Чл. 225. При застраховка “Гражданска от-
говорност” се прилагат правилата по чл. 202,
чл. 207, ал. 3 и 4 и чл. 208, ал. 1.
Пряк иск
Чл. 226. (1) Увреденият, спрямо който заст-
рахованият е отговорен, има право да иска обез-
щетението пряко от застрахователя.
(2) Застрахователят може да прави възраже-
нията, които произтичат от договора и от граж-
данската отговорност на застрахования, с из-
ключение на възраженията по чл. 207, ал. 3 и 4
и чл. 224, ал. 1. Когато застраховката “Граж-
данска отговорност” е задължителна по закон,
застрахователят не може да прави и възраже-
нията за самоучастие на застрахования.